b'\n_START_ARTICLE_\nOdbojka\n_START_PARAGRAPH_\nOdbojka je mo\xc5\xa1tveni \xc5\xa1port, sestavljen iz dveh ekip (pri mini odbojki so v ekipi 3 igralci, pri mali 4 in pri veliki 6 igralcev), ki ju lo\xc4\x8di mre\xc5\xbea. Igralci lahko uporabljajo katerikoli del telesa, vendar \xc5\xbeoga ne sme biti no\xc5\xa1ena, prav tako se je igralec ne sme dotakniti dvakrat zapored. Namen igre je poslati \xc5\xbeogo preko mre\xc5\xbee tako, da bi v nasprotnikovem polju padla na tla, ter prepre\xc4\x8diti, da bi padla na tla na lastni strani igri\xc5\xa1\xc4\x8da. Vsaka ekipa se lahko najve\xc4\x8d trikrat dotakne \xc5\xbeoge in s tretjim udarcem po\xc5\xa1lje \xc5\xbeogo na nasprotnikovo igralno polje. _NEWLINE_Igra se za\xc4\x8dne s servisom. Igralec z njim po\xc5\xa1lje \xc5\xbeogo preko mre\xc5\xbee v nasprotnikovo igralno polje. Ekipa dobi to\xc4\x8dko takrat, ko \xc5\xbeoga, ki jo je s  dokler ena ekipa ne dose\xc5\xbee 25 to\xc4\x8dk, in osvoji 1 niz. \xc4\x8ce sta ekipi izena\xc4\x8deni se igra na razliko dveh to\xc4\x8dk. Ekipa zmaga tekmo, ko osvoji 3 nize (po 25 to\xc4\x8dk). \xc4\x8ce je rezultat v nizih izena\xc4\x8den se igra na 3 dobljene nize, pri \xc4\x8demer se peti niz igra do 15 to\xc4\x8dk. Po vsakem nizu ekipi zamenjata strani. Posebnost je peti niz, kjer ekipi zamenjata strani, ko ena ekipa dose\xc5\xbee 8 to\xc4\x8dk (na polovici niza).\n_START_SECTION_\nIgri\xc5\xa1\xc4\x8de\n_START_PARAGRAPH_\nIgri\xc5\xa1\xc4\x8de ima obliko pravokotnika: Pri veliki odbojki v dol\xc5\xbeino 18m in \xc5\xa1irino 9m. Za nekatere elemente (pipe) in pomo\xc4\x8d pri igri je ozna\xc4\x8dena tudi \xc4\x8drta od mre\xc5\xbee oddaljena 3m. Pri mali odbojki je igri\xc5\xa1\xc4\x8de dolgo 14 in \xc5\xa1iroko 7m, pri mini odbojki pa v dol\xc5\xbeino meri 12 v \xc5\xa1irino pa 4,5m._NEWLINE_7m nad igri\xc5\xa1\xc4\x8dem ne sme biti ovir. \xc4\x8crte so \xc5\xa1irine 9 cm. Okoli igri\xc5\xa1\xc4\x8da mora biti na vse strani najmanj 3m prostora.\n_START_SECTION_\nElementi igre\n_START_PARAGRAPH_\nGlavni elementi igre so: servis, sprejem, podaja, napad, blok, obramba.\n_START_SECTION_\nSprejem\n_START_PARAGRAPH_\nPri sprejemu servisa so igralci v pre\xc5\xbei (glej servis). Sprejemajo s t. i. spodnjim odbojem, pri katerem imajo roke iztegnjene pred seboj, tako da se komolci med sabo dotikajo. Pri sprejemu je pomembno delo nog, s katerimi se to\xc4\x8dno ob sprejemu dvignemo, da \xc5\xbeogo sprejmemo visoko k podajalcu. Roke se ne premaknejo veliko, skoraj vse delo opravijo noge. Ne mo\xc4\x8dne servise lahko sprejmemo tudi s prsti oz. zgornjim odbojem.\n_START_SECTION_\nNapad\n_START_PARAGRAPH_\nNapad se za\xc4\x8dne z odbojkarskim zaletom (za desni\xc4\x8darje: leva - desna - leva). Igralec izvede zalet in se pri tem odrine visoko v zrak (tudi do 130cm) v zraku udari podano \xc5\xbeogo z iztegnjeno roko, katero nato spusti navzdol v smeri udarjene \xc5\xbeoge. \xc5\xbdogo lahko preko mre\xc5\xbee spravimo na ve\xc4\x8d na\xc4\x8dinov:_NEWLINE_- z udarcem (\xc5\xbeogo udarimo na zgornjem delu in poklopimo zapestje, da jo usmerimo navzdol)_NEWLINE_- s plasiranim udarcem (\xc5\xbeoga nima velike mo\xc4\x8di in hitrosti, zadanemo jo po ekvatorju, leti pa v loku), ter s t.i udarcem z varanjem (\xc5\xbeogo s prsti rahlo porinemo preko bloka oz. v blok nasprotnik in s tem lahko dose\xc5\xbeemo blok-out udarec).\n_START_SECTION_\nBlok\n_START_PARAGRAPH_\nBlok je prva linija obrambe. Pri bloku igralci posku\xc5\xa1ajo zaustaviti nasprotnega napadalca, tako da \xc5\xbeogo blokirajo nazaj v nasprotnikovo polje. Blok se izvaja brez zaleta. Igralci potisnejo roke preko mre\xc5\xbee in razprejo prste tako do pokrijejo \xc4\x8dim ve\xc4\x8d prostora.(Nekateri igralci lahko \xc4\x8dez mre\xc5\xbeo se\xc5\xbeejo vse do vrha medenice).\n_START_SECTION_\nObramba\n_START_PARAGRAPH_\nObramba se izvaja s spodnjim odbojem. Igralci so v nizki pre\xc5\xbei. Odvisna je od postavitve bloka (postavitev bloka igralci v bloku naka\xc5\xbeejo s kazanjem prstov za hrbtom ob servisu)'